Den 15-årige Anita Pia Kristensen forsvandt fra sin plejefamilie på stranden i Løkken for fem dage siden. Ingen har tilsyneladende set hende siden, men nu vurderer Nordjyllands Politi i Hjørring, at hun formentlig har det godt og blot vil gemme sig. Pigen, der går i 9. klasse på Muldbjergskolen i Hjørring, har via sms-beskeder fra sin mobil vist flere livstegn fra sit skjulested. Og på www.arto.dk på nettet har hun også været logget på siden sin forsvinden. Her gør vennerne hende opmærksom på at hun er efterlyst af politiet.

Opsummering:
Den 15-årige pige som politiet i Hjørring efterlyste i går er endnu ikke fundet. Alt tyder dog på, at pigen ikke har været udsat for en forbrydelse, og at hun i øvrigt har det godt.